দেশৰ ভোকৰ সন্মুখীন হৈ মৃত্যু হোৱা ক্ষুধাতুৰ লোকসকলক বচাবলৈ এখন আঁচনি বিকশিত কৰিবলৈ কেন্দ্ৰীয় চৰকাৰক নিৰ্দেশ দিছে উচ্চতম ন্যায়ালয়ে।
শীৰ্ষ ন্যায়ালয়ে কেন্দ্ৰক ৰাজ্য চৰকাৰ সমূহৰ সৈতে আলোচনাত মিলিত হৈ আঁচনিখন প্ৰস্তুত কৰিবলৈ পৰামৰ্শ দিয়ে।
উচ্চতম ন্যায়ালয়ে ভোক আৰু পুষ্টিহীনতাৰ মোকাবিলা কৰিবলৈ সমগ্ৰ দেশজুৰি সামূহিক পাকঘৰ স্থাপনৰ বাবে কৰা আবেদনৰ শুনানিৰ পিছত এই নিৰ্দেশনা জাৰি কৰিছে।
তেওঁ লগতে কয় যে আন্তৰ্জাতিক পুষ্টিহীনতা সূচকক লৈ চিন্তিত নহয়, কিন্তু ইয়াৰ একমাত্ৰ লক্ষ্য হৈছে দেশৰ ভোকৰ সমস্যাবোৰ নিয়ন্ত্ৰণ কৰা। বিচাৰপীঠে কয় যে যিকোনো কল্যাণমূলক ৰাজ্যৰ বাবে প্ৰথম দায়িত্ব হৈছে মানুহক ভোকত মৰিবলৈ নিদিয়া।
ন্যায়াধীশ এ এছ বোপান্না আৰু হিমা কোহলীক লৈ গঠিত বিচাৰপীঠে কেন্দ্ৰক সমালোচনা কৰি কয় যে কেন্দ্ৰৰ শপতনামা আৰু দাখিলৰ পৰা দেখা গৈছে যে ই এতিয়াও বিষয়টোৰ ওপৰত পৰামৰ্শ সংগ্ৰহৰ প্ৰক্ৰিয়াতে আছে।
"এনে অনুভৱ হৈছে যেন চৰকাৰে আঁচনিখন ৰূপায়ণ কৰিবলৈ ইচ্ছুক নহয়।" বিচাৰপীঠে উল্লেখ কৰে।
শীৰ্ষ ন্যায়ালয়ে এক সুষম আঁচনি প্ৰস্তুত কৰিবলৈ কেন্দ্ৰক ৩ সপ্তাহৰ সময় দিব বুলি উল্লেখ কৰিছে আৰু এই সময়ছোৱাতে ৰাজ্য চৰকাৰ সমূহৰ সৈতে আলোচনাত মিলিত হৈ আঁচনি প্ৰস্তুত কৰিবলৈ পৰামৰ্শ দিয়ে।
অসম আৰক্ষীত ওলাইছে ২৪৪০ টা পদত চাকৰি, কেতিয়া কিদৰে কৰিব পাৰিব আবেদন?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
